VS000479
Datum: 1989-08-03T02:00:00.000+02:00
datum_sodbe_i_stopnje: 1996-06-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 6000000 SIT
opombe: II Ips 548/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Osnovnošolka, kasneje dijakinja.

## Škodni dogodek

Padec v jamo na gradbišču.

## Poškodba

Prelom leve ključnice, obtolčenine z odrgnino na glavi in prelom leve stegnenice izpod kolka z večjimi odlomki in premikom.

## Telesne bolečine

1000000 SIT Zelo močne skupno do šest tednov, močnejše bolečine skupno do pet mesecev (v času hospitalizacije in kasneje še doma), zmerne bolečine v domači oskrbi še kako leto, pobolevanje manjše intenzitete pa še do pol leta.

#### Hospitalizacija

5 mesecev in pol.

#### Nevšečnosti med zdravljenjem

Več mesecev je ležala povsem nepokretna, nosila trakcijsko imobilizacijo, mesec dni mavčne hlače in je bila po otežemnem prenašanju imobilizacij zaradi debelosti, popolnoma odvisna od strežnega zdravstvenega osebja. Zaradi bolečin je prejemala analgetike, zaradi gnojenja pa tudi antibiotike.

## Strah

400000 SIT Tožnica se je zelo ustrašila padca v vodovodni izkop. Zaskrbljena je bila zaradi končnega izida zdravljenja, ko je izvedela, da ima več iverni zlom leve stegnenice, ki je zahteval operativno zdravljenje. V strahu je bila zaradi štirih operacij in samih komplikacij med zdravljenjem. Tudi ponovna imobilizacija v postelji s kostno trakcijo ter kasnejša imobilizacija v mavčnih hlačah je pri tožnici povzročila strah ne samo za izid zdravljenja, temveč tudi za samo življenje, zaradi eventualnih možnih komplikacij zaradi dolgotrajnega prisilnega mirovanja, ki bi lahko ogrožal njene življenjske funkcije.

## Zmanjšanje življenjske aktivnosti

4000000 SIT Življenjske aktivnosti toženke so bile v času zdravljenja bistveno zmanjšane, saj je utrpela hudo telesno popškodbo, ki je bila vezana na dolgotrajno zdravljenje in večkratne operacije. Njene življenjske aktivnosti pa so ostale tudi trajno zmanjšane. Tožnica zaradi poškodbe močno šepa na levo nogo, hodi z opornicami, ima krajšo levo nogo za 4 cm, opazno oslabitev levega mišičja in levega stegna. Ne more se pripogibati, se oteženo oblači in obuva, ne more poklekniti, ne more dvigovati in nositi stvari oz. bremen. Lahko stoji brez pomoči in hodi sama le kratek čas. Zaradi same krajše noge in neharmonične hoje oz. močnega šepanja pa je pričakovati postopno obrabo oz. razvoj artroze levega kolena ter enak proces v predelu ledvene hrbtenice. Zaradi opisane invalidnosti so življenjske aktivnosti tožnice zmanjšane za 50%.

## Skaženost

600000 SIT Trajno skaženost predstavlja vsakomur vidna oslabelost leve noge s šepajočo hojo s pomočjo opornic in prikrajšava leve spodnje okončine za 4 cm. Na zunanji strani levega stegna je vidna 20 cm dolga, globoka brazgotina po štirih operacijah z atrofijo muskulature ter omejeno gibljivost levega kolka. Po mnenju izvedencagre za trajno skaženost močnejše stopnje.

---

ZOR člen 200, 203